Allen dien, die disen brief ✳ ansehent, lesent oder hoͤrent lesen kùnd ich, Hartman von Heidegg, rittˀ, ✳ un̄ vˀgich offenlich, daz ich ✳ nach
guͦter vorbetrachtung gesunt libes ✳ un̄ muͦtes ✳ unbetwungenlich ✳ nach rate minˀ frùnden ✳ durch ✳ minen ✳ un̄ miner erben meren nutz ✳ vˀkouft
un̄ ze kouffenn gegebn̄ han, ✳ recht und redlich ✳ verkouffe ✳ und gib ouch an disem brief fùr mich ✳ un̄ min erb̄n ✳ in eins rechten kouffes wise ✳
dien fromen un̄ edeln knechten ✳ Walthˀn und Henman̄ von Halwil ✳ un̄ iren bruͦdˀn gemeinlich ✳ disi nachgeschribn̄ guͤter fùr lidig eigen ✳
umb vier hundert nuͤntzig ✳ und fùnf ✳ phunt, ✳ guͦtˀ, nùwˀ phēning ✳ Zovingˀ mùntz, ✳ gengˀ ✳ un̄ geͣber, ✳ dero ✳ si ✳ mich ✳ in dem namen, als da
vor gentzlich ✳ gewˀt hant, ✳ die ouch ich ✳ von inen ✳ mit guͦtˀ werschaft ✳ voͤlliklich ✳ emphangen ✳ und si in minen ✳ und miner erb̄n mˀen nutz, ✳
daz ist ✳ an den kouf ✳ dez guͦtes ✳ ze Arnstow ✳ bewendet han, ✳ diz sint nu dù guͤtˀ, ✳ dù elli gelegen sint ✳ in dem getwinge un̄ bāne ✳ ze Sengē
un̄ ze Roͤterswile: ✳ dez ersten: der hof ze Roͤterswile, ✳ gilt jerlich ✳ zwelf mùt kernen, ✳ vier maltˀ habnˀ, ✳ ein mùt gersten, ✳ ein mùt erwsen,
ein mùt bonen, ✳ zwei swin, ✳ dero ✳ jetwedˀs gelten sol ✳ zehen schilling, ✳ un̄ dazuͦ fùnf schillīg ✳ ze saltzphēningē, ✳ darnach ze Sengen: ✳ ein guͦt,
buwet ✳ Heini Meier, ✳ heisset dez Lùtwilers Guͦt, ✳ gilt jerlich sechsthalben mùt kernen, ✳ ein viertel gerston, ✳ ein viertel bonen, ✳ ein swin, sol geltē
zehn̄ schillīg, ✳ und fùr saltz phēning drithalbn̄ schilling. ✳ aber ein guͦt heizzet des Meiers Guͦt, ✳ daz dˀ alt Meier, selig, bute, ✳ daz nu dˀ vor gen̄̄
Heini Meier ✳ un̄ Ruͤdi Jeͣgglis buwent, ✳ giltet jerlich ✳ vier mùt kernen. ✳ darnach der Knonowˀren guͦt, ✳ giltet jerlich ✳ sechs viertel kernen, ✳
ein viertel gerston, ✳ ein viertel bonen, ✳ ein swin, sol gelten zehen schillīg, ✳ und ze saltzphēningen ✳ drithalbn̄ schilling. ✳ un̄ ein guͦt heisset dˀ
Hegglingˀron Guͦt, ✳ daz nu buwet ✳ Beli Lochˀra, giltet jerlich ✳ sechs viertel kˀnen, ✳ ein viertel gerston, ✳ ein viertel bonen, ✳ ein swin, ✳ sol gelten
zehn̄ schilling, ✳ und dazuͦ ✳ fùr saltzphn̄ing ✳ drithalbn̄ schilling. ✳ disi vorgen̄̄ guͤtˀ ✳ mit akˀn, matten, hoͤltzˀn, gevilden, welden, wūne und
weide, ✳ mit hofstetten, hùsˀn, schùren, garten, boͧngarten, ✳ mit wegen, stegen, ✳ wazzˀn, ✳ wazzer, rùnsen ✳ und gemeinlich mit allen den nùtzē,
fryheiten, ✳ rechten ✳ un̄ gewonheiten, ✳ die deheins weges dazuͦ gehoͤrent, ✳ si sin genem̄et odˀ ungenem̄et, ✳ funden ✳ odˀ unfunden, ✳ han ich gelobt ✳
un̄ lob ✳ mit disem brief recht und redlich ✳ fùr mich ✳ und min erbn̄ ✳ ze werende ✳ dien vorgen̄̄ von Halwil ✳ und iren erben ✳ fùr ✳
lidig eigen ✳ nu ✳ un̄ hie nach ✳ in gerichte ✳ und uzzerent gerichte ✳ nach rechte, ✳ wa, ✳ wen̄e ✳ un̄ wie inen dez durft geschicht, ane all
geverde und argenlist, ✳ wan ouch disˀ kouf ✳ in dē namen, ✳ als da vor beschehen ✳ un̄ volfuͤrt ist, ✳ mit aller der ordenūg, ✳ bescheidenheit und kraft, ✳ worten un̄ gebeͣrde, ✳ die von recht odˀ gewohneit dˀ stetten ✳ odˀ dez landes deheins weges dazuͦ gehoͤrent. ✳ darumb
han ich genomen un̄ nime ✳ mit disem brief ✳ mich ✳ un̄ min erbn̄ ✳ uz ✳ aller dˀ gewˀ und rechtong, die wir zuͦ den, den vorgen̄̄ guͤtˀn, hattē ✳
un̄ setze ✳ in die selbn̄ gewˀ ✳ und ✳ rechtong ✳ die obgen̄̄ von Halwil un̄ ir erben, ✳ dien ich erloubt han ✳ un̄ erloube mit disem brief
uf dù selben verkouften guͤtˀ ✳ ze varnde und sie ze besitzende, ✳ ze besetzende ✳ un̄ ze entsetzen̄e und da mitte hinnanthin ze tuͦnde allez,
das si welln̄t, ✳ als mit irem friien, lidigen eigen. ✳ ich han ouch gelobt ✳ un̄ lob mit disem brief und verspriche mit der ordenūg,
als vor bescheiden ist, ✳ daz ich widˀ disen kouf niemer getuͦn sol noch wil, ✳ wedˀ mit geistlichem noch weltlichem ✳ gerichte, ✳ noch mit
enkeinen sachen, ✳ un̄ entzihe mich ouch darumb hilf und rates ✳ aller geistlichˀ ✳ un̄ weltlichˀ ✳ richtˀ, rechten ✳ und gerichten, ✳ gewonheiten
un̄ fryheiten ✳ dˀ stetten ✳ und dez landes, ✳ un̄ widˀsag ouch wizzentlich ✳ an disem brief allen den uszùgen ✳ un̄ fùnden ✳ damitte ✳ ich ✳ odˀ min
erbn̄ ✳ harnach chomen ✳ un̄ sprechen moͤchten, daz wir diz chouffes betwungen wˀen, ✳ odˀ daz wir daran ✳ ubˀ daz halb ✳ betrogen weͣren,
oder daz wir dez vorgen̄̄ guͦtes nùt gar gewˀt wˀen, ✳ odˀ daz es in unsˀn nùtz nùt komen wˀe, ✳ un̄ sunderlich ✳ dē rechten, ✳ daz
da sprichet ✳ gemein verzihung vˀvahe nùt ✳ und allen den rechten ✳ und uszùgen, da mitt ich ✳ odˀ min ✳ erb̄n ✳ mit uns selbˀ oder
mit jeman̄ andˀs wider disen kouf ✳ heimlich ✳ odˀ offenlich ✳ jemˀ getuͦn moͤchten ✳ ane all ✳ geverde ✳ und argenlist. ✳ hie bi waren die
disˀ dingen sint gezùge: ✳ junkhˀren Ruͦd̄ von Arburg ✳ un̄ Heinr₎ von Rùsegg, friien, Hartman von Schoͤnenwˀt ✳ un̄ Goͤtfrit
von Heidegg, edel knechte, und ander erbˀ lùte genuͦg. ✳ un̄ daruber ✳ ze einem waren, ✳ offennen, ✳ vesten ✳ un̄ ewigen ✳ urkùnde, so
han ich, dˀ vorgen̄̄ Hartman von Heidegg, rittˀ, min ingesigel gehenket an disen brief. ✳ diz beschach ✳ und wart disˀ brief
gebn̄ ze Brugg, ✳ an dem nechsten ✳ mendag nach sant Gregorien tag, ✳ nach gottes gebùrte ✳ tusent ✳ drùhundˀt ✳ fùnftzig
jaren ✳ un̄ darnach ✳ in dem ersten jare. ✳ ✳
sant